izzako/sundanese-pixelgpt huggingface dataset:
Pasak daging nepi ka asak jeung gunakeun pakéan keur nyalindungan waktu ngolah daging
Lian ti éta, saméméh atawa sanggeus kontak jeung jalma anu keuna ku ébola kudu ngolah bisa ku cara ngumbah leungeun heula
Sampel cacai jeung jaringan ti jalma anu miboga panyakit kudu diurus kalayan ati-ati pisan
Teu aya cara husus keur ngokolakeun ieu panyakit, usaha mantuan jalma-jalma anu katépaan kaasup méré terapi réhidrasi oral (cai anu rada amis jeung cai asin anu diinum) atawa cacai intravena
Ieu panyakit miboga tingkat poténsi tilar dunya anu luhur, malah poténsina nepi ka 50% - 90%.&lt;ref name="Elsevier/Academic Press"&gt;&lt;/ref&gt; EVD mimiti dipikawanoh di Sudan jeung Républik Démokratik Kongo
Ieu panyakit bisa hirup di daérah tropis Sub-Sahara Afrika
Ti 1976 (nalika mimiti diwanohkeun) nepi ka 2013, kurang ti 1.000 jalma per taun geus katépaan
Panggedéna angka anu katépaan Ebola di Afrika Kulon 2014 anu mangaruhan Guyana, Sierra Leone, Liberia jeung Nigeria
Ti Agustus 2014, leuwih ti 1600 kasus geus diidéntifikasi
Tarékah terus dilakukeun nepi ka ayeuna keur ngembangkeun vaksin, tapi masih can ngahasilkeun bongbolongan
Feodor Ingvar Kamprad ( [ˈɪŋːvar ˈkamːprad] ; babar 30 Maret 1926 – pupus 27 Januari 2018 dina yuswa 91 taun) nyaéta pebisnis urang Swedia
Manéhna salaku nu ngadegkeun IKEA, parusahaan ritel furnitur multinasional
Kamprid dibabarkeun di Pjätteryd (ayeuna bagéan tina Kotamadya Älmhult), län Kronobergs, di Småland, Swedia
Bapana nyaéta Frans Feodor Kamprad, nu babar di Jerman jeung datang ka Swédia dina yuswa sataun
Sedengkeun indungna nyaéta Berta Linnéa Matilda Nilsson
Aki ti bapana, Erdman Achim Kamprad, kawit ti Thuringen, sedengkeun indungna, Franzisca Glatz, babar di Bohemia
Marga Kamprad nyaéta varian “Kamerad” nu geus aya ti abad ka-15
Indung Achim Kamprad nyaéta dulurna ti Paul von Hindenburg
Achim meuli pertanian Elmtaryd (éjaan standar: "Älmtaryd") di deukeut désa leutik Agunnaryd (ayeuna bagéan tina Kotamadya Ljungby) di provinsi Smaland
Manéhna bunuh diri sababaraha taun sanggeus Frans Feodor babar tuluy ngawariskeun pertanianna ka Franzisca, tuluy Franz Feodor
Ingvar Kamprad cicing di ieu pertanian bareng jeung kolotna, lanceukna, jeung ninina, ti yuswa 6 taun
Kamprad mulai bisnis ti ngora kénéh
Manéhna mulai ngajual korek api ti umur 9 taun
Dina umur tujuh taun, manéhna mulai dagang ka tatangga-tatanggana make sapédah
Manéhna apal yén korek api bisa dibeuli sacara grosis jeung murah di Stockholm, tuluy ngajual hiji-hijina make harga nu murah jeung masih bisa nyokot kauntungan
Ti dinya, manéhna mulai dagang lauk, dékorasi tangkal Natal, binih, pulpen, jeung patlot
Nalika Kamprad nincak umur 17 taun, bapana méré hadiah duit lantaran Kamprad geus ngabéréskeun sakolana
IKEA diadegkeun taun 1943 jeung ngajual sababaraha replica méja dapur meunang emangna, Ernst
Dina taun 1948, Kamprad ngalegaan portofoliona dina industri furnitur
Manéhna ngaproduksi barang saluyu jeung pesenan
Akronim IKEA diwangun ku inisial ngaranna (Ingvar Kamprad), ngaran pertanian kulawarga tempat dibabarkeun (Elmtaryd), jeung désa sabudeureunna (Aagunnaryd)
Dina sasih Juni 2013, Kamprad mundur ti déwan diréksi Inter IKEA Holding SA
Anak bungsuna, Mathias Kamprad, ngagantikeun Per Ludvigsson salaku pupuhu parusahaan induk
Sanggeus kaputusanna, Kamprad ngajéntrékeun, “Kuring ngarasa ieu waktu nu pas pikeun kaluar ti déwan direksi Inter IKEA Grup
Ieu ogé mangrupa léngkah salajengna dina raraga regenerasi nu geus lumangsung sababaraha taun katukang.” Mathias jeung dua lanceukna ogé jadi pupuhu pimpinan IKEA dina ngarancang visi jeung stratégi jangka panjang parusahaan
Kamprad jeung istri kahijina, Kerstin Wadling, ngadopsi hiji budak awéwé, Annika
Dina taun 1960-an, Kamprad nikah jeung istri kaduana, Margaretha Kamprad-Stennert (1940-2011), nu geus dipikawanoh ti Stennert umurna 20 taun
Maranéhna boga tilu budak: Peter, Jonas, jeung Mathias
Manéhna cicing di Épalinges, Swiss, dina taun 1976 nepi ka 2014
Kamprad balik ka Småland, Swédia, dina Maret 2014 sanggeus 40 taun cicing di luar negri
Nalika gawé jeung produsén furniture di Polandia dina awal karirna, Kamprad mulai ngalaman alkoholisme
Dina taun 2004, manéhna ngaku yén konsumsi inuman kerasna geus teu parah siga baheula
Dina wawancara jeung TSR, saluran TV Swiss basa Prancis, Kamprad "mengenderai" Volvo 240 taun 1993, ngan ngapung di kelas ékonomi, jeung ménta karyawan IKEA ngagunakaeun kertas bulak-balik
Manéhna dikabarkeun make hiji kantong téh tuluy-tumuluy jeung sok mawa balik sasét uyah jeung lada ti réstoran
Kamprad sok ka IKEA sangkan bisa dahar murah
Manéhna sok meuli kertas kado jeung kado Natal dina usum dagang sanggeus Natal
Parusahaan nu diadegkeunna nepi ka ayeuna masih telik merhatikeun "pengeluaran", "perincian" operasional, jeung mekarkeun "produk berkelanjutan" nepi ka hargana bisa diteken kurang leuwih 2-3% ti taun 2000 nepi ka 2010 sabari muka cabang-cabang anyar
Kamprad ngajéntrékeun pamikiran sosialna dina buku "Testament of a Furniture Dealer": "Urang nyingkahan hotel-hotel mewah ngan saukur pedah alesan biaya
Urang teu butuh mobil mewah, gelar nu luhur, saragam, atawa simbol status lianna
Urang gumantung kana kamampuh jeung tekad tekad!"
Kamprad boga hij villa di Swiss, puri padésaan gedé di Swédia, jeung ladang anggur di Provence, Pérancis
Kamprad ogé pernah boga Porsche salila sababaraha taun
Kamprad nunjuk budakna salaku pewaris tunggal hij parusahaan nu ngaranna Ikano Group, nu nyekelan saham minoritas di IKEA nu jumlahnaUS$1,5 miliar
Anak adopsinaa, Annika, bakal narima kurang leuwih $300.000
Sanajakan dipikawanoh salaku tokoh nu tertutup, Kamprad medalkeun sababaraha buku
Manéhna mimiti ngajelaskeun sipatna nu hemat jeung sederhana dina manifesto kalayan judul "A Testament of a Furniture Dealer" taun 1976
Kamprad ogé gawé bareng jeung wartawan Swédia, Bertil Torekull, nulis buku "Leading by Design: The IKEA Story"
Dina buku otobiografina, Kamprad ngajelaskeun pamikiranna jeung usahana nalika ngadegkeun IKEA
Ki rambetuk "sonokeling; Dalbergia" nyaéta hiji tutuwuhan anu asalna tina kulawarga "fabaceae"
Tangkalna kagolong keun tangkal sumedeng, henteu pati gedé
Ieu tutuwuhan loba kapanggih hirup di wewengkon tropis, Amérika Tengah , Amérika Kidul , Madagaskar , jeung Asia Tenggara
Ki rambetuk bisa disebut tangkal buhun anu masih kénéh hirup, buktina di sababaraha daérah kungsi kapanggih fossilna
"Dalbergia phleboptera" binihna kungsi kapanggih dina hiji wadah, di kotamadya Aix-en-Provence Perancis
Fossil "Dalbergia nostratum" ogé geus kapanggih di rhyodacite sanajan umurna masih kénéh ngora Miosen di Kidul Slowakia caket kota Lučenec
Fossil sikina "Dalbergia mecsekense" ogé kapanggih di Sarmatian, Hungaria
Fosil " Dalbergia lucida " ogé kapanggih di Kabupaten Kaiyuan, Provinsi Yunnan, China
Loba spésiés " Dalbergia " salaku tangkal kai anu penting, mibanda harga saneng niléy ékonomi anu luhur
Kaina anu mibanda kelir coklat kolot loba dimangpaatkeun pikeun hiasan, diarah minyakna salaku minyak seungit/ "aromatik"
Anu kawéntar diantarana nyaéta rosewoods, mibanda seungit anu kuat
Aya deui tina spésiés "Dalbergia nigra" dipiwanohna salaku : "Rio, Bahia, Brazilian rosewood, palisander de Rio Grande", atawa "jacaranda" jeung "Dalbergia latifolia" sok disebut ogé Rosewood Indian (kidul) atawa Sonokeling geus loba dimangpaatkeun pikeun nyieun parabot rumahtangga, alatan kelir kaina anu éndah
Sababaraha spésiés di Asia Wétan mangrupikeun bahan anu penting dina karajinan "furniture" "traditional" di nagara China
Tulipwood (Brasil) (" D. decipularis ") kelirna krem aya guguratan beureum atawa kayas
ieu remen dimangpaatkeun pikeun "veneer" jeung nu séjéna; ampir patukeur jeung "tulipwood" tina tangkal tulip Amerika " Liriodendron tulipifera ", anu dimangpaatkeun pikeun lomari murah
Aya anu sarupa ogé sok dipaké (kelirna bungur sarta guguratan leuwih kolot), ogé ti Brazil, kingwood dihasilkeun tina " D. cearensis "
Duanana tangkalna henteu pati gedé, jangkung 10 m. Kai anu penting séjéna "cocobolo", utamana tina" D. retusa ", kai Amérika Tengah mibanda kelir beureum layung jadi "dékoratif" anu "spektakulér" katempo dina mangsa anyar dipotong anu engkéna gancang laas ku waha jadi corak anu leuwih iuh
Sakabéh spésiés kai ki rambetuk; "sonokeling"; "Dalbergia" henteu sagawayah bisa di jual beulikeun, alatan aya dina panangtayungan "Convention on International Trade in Endangered Species of Wild Fauna and Flora" (CITES) .Kajaba " Dalbergia nigra " aya dina cutatan tambahan II, ogé " D. nigra " aya dina tambahan cutatan I
(listed in Appendix) Spésiés
"Dalbergia" aya sababaraha spésiés :
Délusi nyaéta wanda gangguan méntal anu kaalamaan ku hiji jalma kalawan teu bisa ngabédakeun imajinasi jeung kanyataan nepi ka ukur bisa ngalakukeun anu kapikiran harita wungkul
Jalma anu keuna ku délusi mah yakin kana hiji hal anu sabenerna teu pernah kaalaman atawa kajadian
Ngungkulan ieu gangguan téh bisa ngaliwatan terapi kajiwaan saperti psikoterapi, terapi kalakuan sacara kognitif, jeung terapi kulawarga
Délusi biasa diasosiakeun jeung sababaraha gangguan séjénna saperti paranoid, halusinasi, skizofernia, jeung gangguan bipolar
Balukar utama tina gangguan délusi nyaéta ngarusak hubungan kulawarga jeung duduluran
Jalma anu kakeunaan teu bisa silaturahmi paadu hareupan jeung jalma aya disabudeureun lingkunganana
Kecap délusi asalna tina Basa Inggris "delusion", anu asalna deui tina Basa Latin "delusio"
Ieu kecap mimiti dipaké taun 1400-an dina kahirupan peradaban wétan di Éropa
Kecap "delusio" asalna tina kecap "deludere" anu hartina nyieun tipu muslihat, nipu, jeung curang ka batur ("to deceive, to play false, to swindle")
Sinonim kecap delusi dina Basa Indonesia nyaéta "waham," asalna tina Basa Arab "wahmun" anu hartina kayakinan anu patukangtonggong jeung akal
Kecap "wahmun" kasebut dina literatur basa Arab mimiti abad ka-9 Maséhi dina tulisan sababaraha filsuf (muslim jeung non-muslim) dina Peradaban di Kordoba jeung Baghdad, utamana ngeunaan filsafat kejiwaan anu geus lumaku di budaya Yunani buhun
Halusinasi nyaéta gangguan psikologis kalawan gejala ayana sénsasi anu diprosés ku uteuk jeung bisa mangaruhan sistem indra manusa nepi ka ngalaman hal-hal anu teu nyata
Halusinasi teu bisa dipikapaham ku batur, sabab bener-bener mangrupa pangaruh sénsorik anu dijieun ku pikiran jalmana sorangan
Tapi, keur anu ngalamanana mah karasa nyata pisan, ngadesek jeung kacida jéntréna
Keur jalma anu kakeunaan Skizofrenia 70 persen di antarana bakal ngalaman halusinasi
Halusinasi béda jeung gangguan waham sindiran (jalma anu kakeunaan ngarasa diobrolkeun ku batur); béda ogé jeung "thought echo" (eusi pikirana diulang-ulang dina sirahna), "thought insertion" (eusi pikiran ti luar asup kana jero uteuk), "thought withdrawal" (eusi pikiranana dicokot ku hal anu aya di luar dirina), "thought broadcasting" (eusi pikiranana diémbarkeun nepi ka batur téh pada mikanyaho) anu mangrupa gangguan eusi pikir
Ari halusinasi mah mangrupa gangguan persépsi
Kecap halusinasi asalna tina basa Latin anu hartina ngumbara sacara méntal
Halusinasi dihartikeun salaku persépsi objék atawa kajadian anu teu nyata jeung pangalaman sénsorik anu henteu disababkan ku rangsangan organ sénsorik anu saluyu
Dina istilah awam, halusinasi ngalibetkeun dadanguan, panempo, rarasaan, pangambeu, atawa pangecap hal-hal anu teu nyata
Anu pangumumna, halusinasi dadanguan anu ngalibetkeun dadanguan sora anu teu miboga sumber fisik
Rahmat Aldiansyah, S.E
langkung dikenal salaku Aldi Taher () nyaéta saurang aktor sareng panyanyi Indonésia berdarah Minangkabau
Sanggalangit; "tali putri; Cassytha filiformis"
"love-vine" , nyaéta spésiés tutuwuhan ngarambat, parasit "obligat" tina kulawarga "lauraceae"
Ieu tutuwuhan pituin ti Afrika tuluy nyebar ka Australia ngaliwatan Asia
Di Cina Kidul, sanggalangit hirup ti mimiti sisi basisir nepika palebah tongohna 1600 mdpl
Arang langka katempo hirup di lamping pasir, hirup ngalumbuk dina tangkal atawa rungkun kawas simbut
Ieu tutuwuhan tropis dataran landeuh, mikaresep daérah beueus sanajan kitu sakapeung kapanggih ogé hirup di daérah garing
Ieu tutuwuhan bisa salaku "parasit" sagemblengna atawa ngan sawaréh, nalika tangkalna héjo mibanda "klorofil" jadi bisa ngalakukeun fotosintésis nu matak henteu gumantung pisan kana tangkal anu diancikannana
Kelir héjo leuwih katémbong dina tangkal anu masih ngora, tangkalna anu geus konéng atawa oranyeu teu mibanda klorofil matakna gumantung pisan kana tangkal anu diancikannana
Ieu tutuwuhan ngagantelkeun manéh ka tangkal séjén ku cara "haustoria" , tayalian ayana struktur anu nembus kana tangkal anu diancikannana kalawan bisa ngaluarkeun cai sareng nutrisi tina éta tangkal
Kamampuan tina ieu tutuwuhan hirup bisa nyebar nepika sakuliah dunya, asal aya tangkal atawa rungkun anu bisa diancikan
Salaku conto, 42 spésiés pepelakan anu bisa dipaké tempat hirupna geus diidentipikasi di India, 36 spésiés ti 25 kulawarga ogé diidéntifikasi di Pilipina sarta 81 spésiés ti 45 kulawarga di Bahama
Ieu tutuwuhan bisa kembangan tur ngahasilkeun buah sapanjang taun, dina ngarekahanana ieu tutuwuhan di bantu ku manuk sareng palid dina cai
Tutuwuhan ieu ngagaduhan distribusi anu langkung lega di India sareng dianggo ubar di "Tiongkok, Indochina, Madagascar" sareng Afrika Kidul
"Cassytha filifiliormis L. (Lauraceae)", tutuwuhan ubar biasana dipaké pikeun pangubaran kanker, "trypanosomiasis" Afrika sareng seueur panyakit anu aya hubunganana
"Cassytha filifiliormis" sacara médis dianggo salaku "antiplatelet, vasorelaxant, alpha- adrenoreceptor antagonist" ogé salaku agén "antitrypnosomal"
Sababaraha sanyawa anukatalungtik tina sari pati tutuwuhan ieu nyaéta "alkaloid aporphine, alkaloid okso-aporphin, cassyformine, filifiliaormine, cathaformine, lignan, actinodophine", sareng "octenine"
Dina panilitian médis modéren, "C. filifiliormis" parantos ditalungtik pikeun ngagaduhan sababaraha sanyawa kimia aktif sacara biologis kalayan poténsi kanggo terapi dina kaséhatan manusa
UNICEF téh wancahan tina "United Nations Children's Fund"
Lamun ditarjamahkeun kana basa Sunda, UNICEF téh hartina waragad keur barudak ti "Pasarikatan Bangsa-Bangsa" (PBB)
Dibandingkeun jeung program kamanusaan anu lain, waragad keur barudak téh mangrupa program anu panglobana
UNICEF ngadeg ping 11 Désémber 1946, kasang tukangna pikeun mantuan barudak di nagara Éropa, Tiongkok, jeung Timur Tengah anu kamusibahan lantaran perang
Nalika mimiti ngadeg, udagan UNICEF pikeun mantuan barudak anu kamusibahan lantaran kaayaan nagarana darurat
Tapi, di taun 1953, éta udagan téh diropéa jadi leuwih lega pikeun mantuan sakabéh barudak anu cicing di nagara anu keur mekar
UNICEF mititi datang ka Indonésia taun 1948, pikeun mantuan kasus kalaparan di Lombok
Sataun ti éta kajadian, Indonésia sapuk pikeun gawé bareng jeung UNICEF sacara resmi
Program mimitina nyaéta ngawangun dapur susu di Yogyakarta (harita Yogyakarta mangrupa pusat pamaréntahan Indonesia)
Di taun 1969, pamaréntah Indonesia mikeun program rencana pangwangunan mimitina pikeun lima taun
Di Indonésia, UNICEF miboga pancén dina widang kaséhatan barudak, atikan, gizi, cai jeung "sanitasi", sarta kawijakan sosial anu aya patalina jeung barudak
Aya sababaraha program gawé UNICEF di Indonésia, di antarana: Struktur Organisasi
Sakabéh nagara anu kagabung jadi anggota UNICEF, kudu ngalaporkeun ngeunaan kaayaan barudak di nagarana séwang-séwangan
Ieu laporan téh digunakeun ku UNICEF pikeun ngaévaluasi pasualan-pasualan anu keur disanghareupan
Ku kituna, diperlukeun struktur organisasi anu puguh, sangkan sakabéh program anu direncanakeun laksana saluyu jeung udagan
Kantor pusat UNICEF ayana di New York jeung di Tokyo
Lain ti éta aya sababaraha kantor cabang di nagara anggota séwang-séwangan
Badan éksékutif atawa "the ececutif board" mangrupa bagian tina UNICEF anu miboga pancén pikeun ngarojong pamaréntah jeung ngawas organisasi luyu jeung kaédah kawijakan majelis umum di PBB
Lian ti éta, badan éksékutif ogé miboga pancén pikeun nyapukan kawijakan, program nagara, jeung anggaran
Badan éksékutif diwangun ku 36 anggota, anu ngawakilan lima kelompok regional di nagara anggota PBB
Nagara anggota dipilih langgung ku Déwan Ékonomi jeung Sosial PBB
Biro umum miboga pancén pikeun jadi cukang lantaran antara sekretaris UNICEF jeung kelompok regional pikeun nguruskeun administrasi jeung fungsional
Lima anggota ti badan éksékutif mangrupa anggota biro umum
Direktur éksékutif miboga pancén pikeun pikeun ngayakeun sawala jeung badan éksékutif UNICEF, ngalaksanakeun program gawé, sarta nyieun kaputusan anu cocog
Paku haji; paku badak; pakis; "Cycas circinalis" nyaéta hiji tutuwuhan anu asalna tina kulawarga "cycadaceae"
Ieu tutuwuhan loba kapanggih hirup di lamping pasir, pigunungan, leuweung, sarta daérah basisir
Daérah tropis kaasup Sri Lanka, India, Burma, Thailand, Malaysia, Indonésia, sareng sababaraha rupa kapuloan Oséania
Umumna ngawangun leuweung padet di basisir, tapi ogé aya di daratan sareng di India di daérah pagunungan dina jangkungna dugi ka 1000 m dpl
Hirup di daérah negrak nepika tampat anu kahieuman
Iklim usum-baseuh Sikina ngambang, kuat sanajan kakeunaan cai laut, sareng tetep hirup pikeun waktos anu lami
Kalolobaana nyebar didaerah basisir
Teu aya produk tina genus ieu anu dianggo di Éropa, boh salaku ubar atanapi kadaharan
Tina tangkal C. circinalis ogé C. revoluta tiasa di arah acina, kawas tangkal sagu
Panalungtikan anu dilaksanakeun kana dua conto aci tina tangkal paku haji, kalayan kapanggih hiji karakter micro-scopic na sakabéhna beda jeung aci sagu anu loba didagangkeun
Aci C. circinalis diwangun ku séréal anu dihijikeun dina massa ti 2 dugi ka 6: séréal tunggal didamel kirang langkung henteu teratur atanapi poligonal ku komprésina séwang-séwangan, tapi partikel anu wujudna hemispherical sareng muller langkung ngadominasi
Ukuranana béda-béda, tapi rata-rata langkung alit tibatan séréal pati sagu asli
Anu disebut "hilum" sering dina kaayaan beulah sareng dikurilingan ku "cincin"
Dina cahaya "polarisasi", séréal nunjukkeun palang anu béda
Aci tina "C. rerolula", cenah bahan pikeun nyieun sagu Jepang, mirip sareng spésiés sateuacanna
Dublin Pharmacopæia, 1850, nyatakeun yén sagu mangrupikeun "farina" tina jero tangkal "Cycas circinalis", sareng ogé spésiés séjén Cycas, sareng sababaraha rupa "Palmacea"
Ngan Kanyataanna, hasil panalungtikan nyebutkeun, anu bijil tina sababaraha spésiés tangkal "Cycas" mangsa diturih anu kaluar mangrupi geutah kentel anu engkéna janten ngabagel kawas "tragacanth"
Wakalah dina hukum Islam mangrupikeun delegasi kakuatan ku hiji jalma salaku pihak anu kahiji ka anu sanés salaku pihak kadua dina hal-hal anu diwakilan
Wakalah dina basa Arab hartosna ngabantosan, ngajaga, ngadelegasikan, atanapi janten wawakil anu barang gawé ngawakilan jalma anu diwakilanna
Numutkeun istilah, "wakalah" hartosna silih bantos antar jelma dina hiji perkara nalika batur teu sanggup sacara hukum atanapi ngagaduhan halangan pikeun migawéna
Objek anu diwakilkeun téh aya nu patali jeung masalah harta banda atanapi perkara pribadi nu sanesna, saumpamana nikah
Aya sababaraha patokan ngeunaan "wakalah" numutkeun ajengan ahli fikih, diantarana: Dalil
Dalil ngeunaan wios atanapi ulahna "wakalah" dina islam sayogi dina Alquran sareng hadis, nyaéta:
Rabiés atawa panyakit anjing gila mangrupa panyakit inféksi parna tina sistem saraf mamalia (kaasup manusa) anu disababkeun ku virus rabié
Ieu panyakit kacida ngabahayakeunana jeung miboga sipat zoonotik atawa bisa ditépakeun ti sato ka manusa
Transmisi lumangsung waktu partikel virus dina ciduh sato anu katerap rabié asup kana awak manusa atawa kana sato galak anu sipatna sénsitip
Contona bisa tépa ngaliwata gégélan
Sato anu bisa népakeun panyakit rabiés di antatanya anjing, kucing, monyét, rakun jeung kalong .Leuwih ti 99% anu pupus ku rabiés disababkeun ku gégélan anjing
Kecap rabiés asalna tina basa Sansankerta Buhun "rabhas" nu hartina ngalakukeun kajahatan atawa hal-hal anu patali jeung hukum
Dina basa Yunani, rabiés disebut " "lyssa" " atawa " "lytaa" " anu hartina édan
Dina basa Jérman, rabies disebut " "tollwut" " anu asalna tina basa Indo-Jermanik " "dhvar" " anu hartina ngarusak jeung " "wut" " anu hartina ambek
Dina basa Perancis, rabies disebut " rage " tina kecap barang " "robere" " anu hartina jadi gélo
Rabiés lain panyakit anyar dina sajarah peradaban manusa
Catetan tinulis ngeunaan tingkah laku anjing nu jadi pibahayaeun kapanggih aya dina Kodeu Mesopotamia ditulis 4000 taun kalarung ogé dina Kode Babul Eshunna anu ditulis taun 2300 SM
Kira-kira 500 SM, Demokritos ogé nulis ciri-ciri gejala panyakit anu méh sarua jeung rabiés
Hippokrates, Plutarkhos, Xenophon, Epimarcus, Virgil, Horatius, sareng Ovidius minangka jalma-jalma anu nyebatkeun karakteristik rabiés dina tulisanana
Celsius, dokter di jaman Romawi, ngahubungkeun hidrofobia (sieun ku cai) jeung digégél anjing dina taun 100 Maséhi
Cardanus, panulis Romawi, ngajelaskeun katépaan ciduh anjing jeung rabiés
Harita, panulis Romawi geus ngajelaskeun matéri anu tépa dina bentuk racun, virus téh nyaéta kecap Latin anu hartina racun
Rabiés disababkeun ku virus rabiés anu kaasup kana filum "Negarnaviricota", kelas "Monjiviricetes", urutan "Mononegavirales", kulawarga "Rhabdoviridae", jeung genus "Lyssavirus."
Ieu virus dikelompokkeun kana kelompok V dina sistem klasifikasi Baltimore, nyaéta virus RNA runtuyan tunggal kalayan sénsé négatif"."
Karakter "Rhabdoviridae" dibungkus, bentukna siga pélor anu panjangna 180 nm jeung miboga diamétér 75 nm
Rabiés aya di sakuliah dunya, iwal di wilayah Antartika, 95% manusa anu tilar dunya alatan rabiés aya di Asia jeung Afrika
Unggal taun, ampir 59.000 urang tilar dunya alatan panyakit rabiés
Digégél ku anjing miboga kontribusi 99% kasus rabiés manusa jeung 40% jalma anu digégél anjing tuluy keuna rabiés lolobana barudak sahandapeun 15 taun
Dumasar kana siklus épidemiologis, ranté pangiriman rabiés diklasifikasikeun kana dua bentuk, nyaéta urban jeung silvatic
Bentuk urban tina rabiés sumebar di masarakat kalayan anjing salaku sato reservoir anu utama
Ieu siklus aya di Asia, Afrika, Amérika Tengah, jeung Amérika Kidul
Lian ti éta, bentuk silvatic tina rabiés téh anu sumebar di alam liar, kalayan mangrupa pangaruh sato saperti kalong, careuh salaku reservoir utama
Rabiés silvatic aya di Amérika Kalér jeung Australia
Kombinasi tina dua wanda bentuk rabiés ogé tiasa lumangsung di sababaraha daérah sakuliah dunya
Chévron mangrupa perusahaan minyak jeung énérgi panggedéna sadunya
Chévron ngadeg ping 10 Séptémber 1879
Ieu perusahaan tuluy mekar jeung ngawangun "kilang" minyak anu modérn di California, anu miboga udagan bisa ngahasilkeun 600 barel unggal poéna
Di taun 1895, Chévron ngadegkeun "tanker" laut mimitina di California, anu bisa ngahasilkeun 6.500 barel minyak atah ti Ventura ka San Fransisco
Perusahaan tuluy mekar, di taun 2000 Chévron ngadegkeun Chévron Texaco sangkan jadi perusahaan minyak panggedéna di Amérika Serikat
Chévron tuluy méré inovasi jeung ngajadikeun perusahaanana jadi séktor utama dina industri minyak bumi jeung gas dunya
Minyak jeung gas mangrupa salah sahiji séktor industri panggedéna di dunya
Di Amérika Serikat, industri minyak jeung gas mampu ngahasilkeun bati 3,3 triliun dolar
Lian ti éta, ieu industri mampu muka lawang pakasaban anu loba di dunya
Nagara-nagara anu boga tarékah pikeun mekarkeun industri minyak jeung gas di antarana Amérika Serikat, Arab Saudi, Rusia, Kanada, jeung Cina
Hal anu jadi risiko dina ieu bisnis nyaéta "energi alternative terbarukan."
Lain ti éta, pamaréntah ogé ngilu ngawas sangkan industri minyak jeung gas teu ngarugikeun ka nagara
Chévron mangrupa perusahaan énérgi anu aktif di 180 nagara
Ieu perusahaan miboga udagan pikeun ngaronjatkeun industri gas, minyak, jeung panas bumi
Kagiatanana ngawengku produksi, éksplorasi, ngajual, "penyulingan," manufaktur kimia, jeung pembangkit daya
Kasang tukang perusahaan Chévron asalna ti Standard Oil Company
Inohongna Frederick Taylor
Tempat mimiti anu digali pikeun néangan minyak nyaéta Los Angeles
Produk mimitina nyaéta "minyak tanah," anu dihasilkeun ku cara ngamurnikeun minyak di California
Éta minyak dimangpaatkeun jadi sumber listrik, ieu hal mawa perusahaan nanjeur lantaran loba anu kataji ku produkna
Taun 1911, Undang-Undang monopoli nitah Standard Oil Co pikeun dibagi jadi sababaraha perusahaan
Taun 1984, SoCal digabung jeung Gulf Oil, tuluy ngaganti ngaranna jadi perusahaan Chévron
Ti dinya perusahaan tuluy mekar
Taun 2000 Chévron meuli Texaco, taun 2005 meuli Unocal, jeung di taun 2011 meuli Atlas Énérgi
Kiwari, Chévron mangrupa salah sahiji perusahaan minyak panggedéna sadunya
Operasional éksplorasi, produksi minyak jeung gas Chévron aya di Amérika Serikat, Kazakstan, Angola, Nigéria, jeung Australia
Perusahaan Chévron ngahasilkeung jeung ngajual produk pétrokimia, zat tambahan, "pelumas," sarta bahan bakar
Lian ti éta, Chévron ogé ilubiung dina produksi jeung panalungtikan énérgi alternatif kawas hidrogen, sél bahan bakar, bahan bakar nabati, angin, panonpoé, jeung énérgi panas bumi
Salaku perusahaan énérgi, bisnis Chévron dipangaruhan ku produksi minyak
Chévron geus boga prédiksi yén produksi pikeun ka hareupna bakal nurun, lantaran minatna ogé ngilu turun ku ayana Gas Alam Cair anu miboga poténsi bakal ngagantikeun kalungguhan minyak atah
Chévron sifat bisnisna vértikal, anu bisa produksi, éksplorasi, "penyulingan, pengangkutan," nepi ka bisa ngajualna
Ku kituna, Chévron bisa leuwih bisa éfisién ngatur sagala hal ngeunaan dana
Stratégi séjén anu digunakeun Chévron nyaéta ngamangpaatkeun proyék Gas Gorgon di Australia anu keur mekar
Hargana geus diprédikasi nepi ka 43 miliar dolar
Lian ti éta proyék, aya ogé produksi Gas Alam Cair, anu minatna keur naék di nagara Cina
Bronkitis nyaéta radang dina saluran hawa atawa saluran bronkus
Bronkus mangrupa saluran anu patali jeung bayah beulah kénca
Ieu bagian saluran napas anu bentukna jiga ngarancabang nepi ka disebut cabang tikoro
Waktu salurah hawa radang inféksi, hawa bisa asup jeung kaluar tina bayah jadi ngurangan
Waktu ngalaman radang bakal kabentuk lendir atawa reuhak kandel nepi ka batuk sabab terus narékahan terus ngaluarkeun tina baham
= Rujukan = [[Kategori:Panyakit]]
Chévron Pasifik Indonésia mangrupa salah sahiji tina perusahaan Chévron anu miboga pancén pikeun ngaéksplorasi minyak anu aya di Riau
Sakabéh pagawé ti PT
Chévron Pasifik Indonésia anu aya di Riau ditempatkeun di kota Dumai, Duri, Minas, jeung Rumbai
Kagiatan operasionalna aya di kota Dumai, Duri, jeung Minas
Sedengkeun "main office" aya di wilayah Rumbai
Chévron Pasifik Indonésia ngadeg di awal taun 1924
Standard Oil Company of Californua (SoCal) jeung Texas Oil Company (Texaco) ngawangun perusahaan udunan di daérah Sumatra, anu dingaranan N.U Nederlandsche Pacific Petroleum Maatschappij atawa NPPM
Ieu perusahaan manggihan minyak "non-produktif" anu ahirna ditutup
Taun 1944, ahli géologi NPPM, Richard H. Hopper jeung Toni Oki manggihan sumur minyak panggedéna di Asia Kidul Wétan, anu dingaranan Minas, jenis minyakna Sumatra Light Crude (SLC)
Taun 1950, NPPM robah ngaran jadi Caltex Pasific Oil Company (CPOC), sarta mimitian ngayakeun kagiatan ékspor minyak tina Minas
Sumur minyak mimiti kapanggih di Duri, Bangkalis, jeung Petapahan
Ngaran Caltex robah deui jadi Caltex Pacific Company (CPC) di taun 1960
Lantaran mingkin loba sumur miyak anu kapanggih di daérah operasional Caltex, ku kituna aya inovasi pikeun nyieun peta daérah operasi anu disebut "Kangatoo Block""."
Di taun 1970, Caltex Pasifik Company (CPC) robah deui ngaranna jadi PT
Caltex Pasifik Indonésia
Di taun 2005 Caltex anu masih kénéh bagéan tina Chévron jeung Texaco Inc dialihkeun ku Chévron babarengan jeung Texaco sarta Unocal
Ku kituna, ngaran PT
Caltex Pasifik Indonésia resmi robah jadi PT
Chévron Pasifik Indonésia
Kiwari, Chévron jadi produsén minyak atah panggedéna di Indonésia anu ngahasilkeun 40% produksi minyak nasional ngaliwatan kagiatan operasi di Riau jeung Kalimantan Wétan
Chévron geus jadi produsén énérgi panas bumi panggedéna di Indonésia tina kagiatan di Jawa Kulon anu nyadiakeun listrik pikeun penduduk di Indonésia
Visi Chévron Pasifik Indonésia ngajadikeun perusahaan énérgi Indonésia anu paling dipikataji ku sumber daya manusa, "kemitraan," jeung gawéna
Pikeun ngajadikeun Chévron Pasifik Indonésia jadi perusahaan kelas dunya, PT
Chévron Pasifik Indonésia ngalaksanakeun kualitas "berkesinambungan""."
Ieu perusahaan miboga sawangan pikeun ngahasilkeun citra perusahaan anu maksimal, sarta hasil anu pangalusna
Ieu hal luyu jeung posisi sarta status perusahaan anu multinasional
Misi ti Chévron Pasifik Indonésia nyaéta “PT Chévron Pasifik Indonésia "will effectifely explore and develop hydrocarbons for the benefit of indonesia and its shareholders"”
Éta misi téh mangrupa udagan anu kudu dihontal ku perusahaan
Kumeli jawa; hui jawa; hui kentang; ("Plectranthus rotundifolius") nyaéta ngaran hiji tutuwuhan anu asalna tina kulawarga "lamiaceae"
Ieu tutuwuhan kagolongkeun terna tangkalna ngampar luhureun taneuh, kalawan beutina bisa dimangpaatkun salaku gaganti sangu
Bagéan tina ieu tutuwuhan anu remen dimangpaatkeun tayalian beutina, remen dimangpaatkeun pikeun bahan campuran sayur lodéh, sayur asem, sarta olahan séjénna
Ilaharna kumeli jawa dipelak sabada réngsé melak paré
Kumeli jawa mibanda ngaran anu rupa-rupa, kayaning : "gombili" (Gy
), ogé "kěntang jawa" (Mly
), "hombili" (Btk
), "kěmbili" (Ac
), "kĕntang" "kĕmbili," "kĕntang kumĕli" (Btw
), "hui kěntang" (Sd
), "kambili", jeung "daun sabrang" (Jatim), "gombili", ogé "obi sola" (Madura), "sabrang" (Bali), "gěmbili", "kěntang irěng", "kumbili jawa", "kěntang klici" (Jawa), "kombili" (Maluku), "sěbrang" (Lombok), Ciri mandiri
Kumeli jawa atawa anu katelah "kentang hitam" mangrupa beubeutian anu tangkalna ngampar luhureun taneuh sakapeung ngarungkun jangkung 40–100 cm
Tangkalna ajeg, rada katempo ngarambat, "lubak", masagi opat, kandel, sarta rada bau
Daun-daunna nunggal, kandel, "bermembran", bijil pasingareup-singareup paselang seling, wujudna buleud endog, palebah luhur kelirna héjo kolot sarta héjo ngora palebah handapna
Panjang 2–4 cm sarta rubak 3–6 cm, rada buluan, tulang daun kawas cucuk lauk/"menyirip"
Kembangna laleutik kelirna bungur, gagangna panjang kurang leuwih 1–2 mm, ogé buluan
"Kelopak" wujudna béntang, mahkota wujudna kawas biwir, kelirna bungur kolot aya ogé anu ngora, kalawan panjangna 7-10(-12) mm wujudna kawas solobong rada ménkol
Kembangan di bulan Pébruari-Agustus
Beutina leutik, kelirna coklat, jeung daging beutina bodae
Panjangna 2–4 cm
Sebaran, habitat, jeung ngarintahkeun
Ieu tutuwuhan pituin ti nagara India, tuluy nyebar ka Madagaskar, jeung Malaysia
Pilipina, dan Maluku
Di Indonesia, loba kapanggih dipelak di Banten, Jakarta, Magelang, Sumatra, Jawa, Yogya, jeung Bali
Hirup kalawan subur di daérah anu perenahna 40-1300 mdpl mikaresep daérah anu iklimna panas
Anu puguh mah, Rumphius nyebutkeun cenah ieu tutuwuhan geus dipelak dina waktu anu geus lila
Numutkeun ka Heyne nuliskeun ceuk Rumphius, ieu tutuwuhan utamana loba dipelak di Jawa jeung Bali
Sakali deui, Heyne ogé nyokot tulisan Rumphius de Bie ("De Landbouw der Inladsche Bevolking op Java" [Pertanian dlm Masyarakat Jawa], 1901-02, jilid I:107), Yén tutuwuhan ieu loba dipelak di persawahan Batavia (kiwari Jakarta)
Kumeli jawa dirintahkeun atawa dipelakeun kujalan di seték tanhkalna, dina waktu saminggu ogé ieu tutuwuhan geus sirungan
Setekan tangkal Kumeli pibiniheun sahenteuna kudu mibanda tilu buku, panjangna kurang leuwih 15 cm, sarta dipelakeun dina mimiti datang usum hujan
Taneuh anu bakal dipelakan saméméhna kudu dijieun gundukan
Jarak unggsl gundukan kurang leuwih 50 cm
Bisa ogé dibinihkeun tina beutina anu ngora kénéh, tuluy dicecebkeun dina lombang taneuh anu hipu jarakna kurang leuwih : 30 × 30 cm, unggal lombang dieusian 3 siki
Dimana umurna nincak sabulan atawa leuwih , jukut-jukut anu jaradi kudu dirambétan
Mangsa umurna nincak 2 bulan, sagigireun jukut jukut a anu diberesihan ogé kudu bari dibumbun
Nincak umurna opat bulan, Kumeli jawa kakara bisa diarah hasilna beuti na
Numutkeun kana sajarahna, baheula urang Portugis manggihan ieu tutuwuhan loba hirup di basisir Koromandel ogé katempo hirup di Sailan, sanajan teupati loba
Bisa waé ieu tutuwuhan dibawa ku urang Arab nepi ka India, kitu deui ku urang Portugis dibawa nepi ka Malaka
Urang Portugis mawa kumeli Jawa salaku kadaharan impor anu hadé dipelak di iklim garing
Ceuk Karel Heyne dina bukuna ""De nuttige" " (IV:133-34) nyebutkeun cenah urang Indonésia melak kumeli jawa pikeun campuran sayur
Kumeli jawa gedéna timimiti sagedé kaléci nepi keun ka sagedé peureup budak, ieu kumeli wujudna pating jarendul
Kulit beuti kelirna hideung, ari jerona mah bodas
Daunna remen dimangpaatkeun pikeun campuran nyieun ubar
Salaku zat pati, Kumeli jawa bisa dipaké pikeun opieun/"penganan" soré anu saméméhna diasakan heula
Kumeli jawa/kentang hitam bisa ogé langsung didahar pikeun lalapan
Kumeli ngora jeung Kumeli kolot béda dina pamangpaatanna anu ngora mah dipaké pikeun campuran sayur lodéh, sayur asem, jeung sajabana
Kumeli nu kolotna dikeueum an heula dina cai apu, dikulub, kakara bisa didahar
H. Keng geus nyatet (1978) dina "Flora Malesiana", nyebutkeun cenah Kumeli nu kolotna dipaké gaganti kentang sarta disiksikan salaku bakso
Kumeli jawa ulah didahar loba teuing, bisi nyeri beuteung atawa bunghak
Dina hubunganna jeung ubar, kumeli bisa dimangpaatkeun pikeun ubar bareuh, kucara diparud heula tuluy beunang marudna ditaplokeun palebah anu bareuh
Numutkeun panalungtikan, dipikanyaho beuti jeung daun kumeli jawa mibanda saponin, flavonoida, jeung "polifenol"
Kumeli jawa ogé mibanda "antioksidan" anu natural sarta antikanker anu ayana tina sari pati "etanol" daging jeung kulitna kitu deui "antioksidan" sarta "aktivitas" "antiproliferatif" anu dijieun tina sari pati "etanol" kulit kalawan "dosis" anu ditangtukeun
Sagigireun éta, kumeli Jawa ogé mibanda fitosterol jeung "asam maslinat" ("maslinic acid")
Méningitis atawa radang lapisan uteuk nyaéta radang mémbran anu nutupan uteuk jeung sumsum tulang tonggong anu sacara koléktif disebut meningén
Radang anu karasa bisa disababkeun ku inféksi virus, baktéri, mikroorganismeu, jeung pagaruh obat-obatan anu tangtu
Méningitis bisa nyababkeun tilar dunya alatan radang anu lumangsung dina uteuk jeung sumsum tulang tonggong téh kaasup kaayaan darurat médis
Gejala méningitis anu umum nyaéta nyeri sirah jeung beuheung kaku dibarengan muriang, kabingungan atanawa turunnakasadaran, utah, sénsitip kana cahaya (photophobia) jeung sora anu tarik ( phonophobia)
Barudak anu kaleunaan biasana ukur nuduhkeun gejala anu teu spésifik, saperti gancang ambek jeung ngaleyuh waé tunduh
Ciri lianna ayana barentus atawa ruam beureum nu disababkeun ku baktéri meningokokus
Tindakan punksi lumbal dilakukeun pikeun ngadiagnosa aya henteuna méningitis
Jarum disuntikkeun kana kanal tulang tonggong keur nyokot cacai liquor serebrospinalis (LCS), anu nutupan uteuk jeung sumsum tulang tonggong
LCS dipariksa di laboratorium médis
Tahap ngubaran anu munggaran keur panyakit méningitis nyaéta gancang méré antibiotik jeung obat antivirus
Kortikosteroid ogé bisa dipaké keur ngungkulan komplikasi kusabab radang anu kaleuleuwihi
Méningitis bisa ngabalukarkeun gangguan dina jangka waktu anu lila saperti pireu, épilépsi, hidrokusphus jeung défisit kognitif lamun henteu gancang dirawat
Sababaraha wanda méningitis (misal anu patali jeung meningokokus, Haemophilus influenza tipe B, pneumokokus atawa inféksi virus mumps) bisa diungkulan ku imunisasi
Méningitis mindeng disababkeun ku inféksi mikroorganisme
Lolobaba inféksi disababkeun ku virus, baktéri, supa jeung protozoa anu mangrupa faktor tambahan
Teu nutup kamungkinan ieu panyakit disababkeun ku faktor non-inféksi
Istilah "méningitis aséptik" tujul kana kasus meningitis anu disababkeun inféksi baktéri
Ieu jenis méningitis biasana disababkeun ku virus, tapi éta ogé bisa mangrupa inféksi baktéri waktu geus diubaran sacara parsial, ngaleungit tina meningés, atawa patogén parantos ngainféksi daérah caket meningén (misal sinusitis)
Endokarditis (inféksi katup jajantung anu nyebarkeun sakumpulan baktéri leutik ngaliwatan aliran getih) bisa nyababkeun méningitis aséptik
Méningitis aséptik ogé bisa timbul tina inféksi jeung spirochete, wanda baktéri anu kaasup kana "Treponema pallidum" (anu nyababkeun sipilis) jeung "Borrelia burgdorferi" (anu nyababkeun panyakit Lyme )
Méningitis bisa kapanggih dina panyakit malaria uteuk (malaria anu nginféksi otak) atawa méningitis amubik anu disababkeun ku inféksi amoeba saperti "Naegleria fowleri", anu dibawa tina sumber cai sapooé
Keur sababaraha kasus méningitis, panyalindungan jangka panjangna bisa ngagunakeun vaksinasi atawa jangka pondokna bisa ngagunakeun antibiotik
Meningitis baktéri jeung virus bisa tatalépa tapi prosésna teu sagancang flu
Duanana bisa tatalépa sékrési anu ngeclak waktu kontak jeung nu kakeunaan saperti nyabak, nyium, batuk, tapi henteu bisa tatalépa ku nyingreup hawa deukeut jalma anu méningitis
Meningitis virus biasana disababkeun ku "enterovirus" anu sumebar ngaliwatan kontaminasi kokotor
Résiko inféksi bisa dikurangan ku cara ngarobah paripolah anu ngajauhan tatalépna
Ti saprak 1980-an, loba nagara geus ngalaksanakeun imunisasi keur ngalawan "Haemophilus influenzae" dina program vaksinasi keur barudak leutik anu rutin
Vaksinasi sacara praktis bisa ngaleungitkeun wanda patogén anu nyababkeun méningitis barudak leutik di sababaraha nagara
Di nagara-nagara anu tingkat panyakitna luhur, ieu vaksin kaasup mahal teuing
Kitu ogé, imunisasi ngalawan panyakit mumps geus ngurangan jumlah kasus méningitis mumps, anu saacan vaksinasi kajadian 15% tina sakabéh kasus méningitis mumps
Vaksinasi rutin keur ngalawan "Streptokokkus pneumonia" ku vaksin "pneumokokal konjugat" (PCV), anu aktip ngalawan tujuh serotipe umum ieu patogén, geus ngurangan nu kakeunaan méningitis pneumokokal
Vaksin pneumokokus polisakarida, anu kaasup 23 wanda, ngan dibikeun ka sababaraha kelompok wungkul (jalma anu kakeunaan splenektomi, keur ngaleungitkeun kawaya ngaliwatan operasi)
Ieu vaksin henteu bisa nambahan kakuatan imun sakabéh anu divaksin utamana keur budak leutik
Vaksinasi keur barudak ngagunakeun "Bacillus Calmette-Guérin" geus dilaporkeun bisa ngurangan tingkat méningitis tuberkulosis sacara signifikan, tapi épéktipitasna nyirorot keur jalma anu sawawa
Ku kituna, vaksin anu leuwih hadé kudu ditalungtik deui
Sababaraha literatur nuduhkeun yén Hippocrates geus apaleun kana panyakit méningitis
Meningismeu geus dipikaapal ku dokter saacan jaman Renaisans utamana ku tokoh Avicenna
Katerangan ngeunaan méningitis tuberkulosis anu harita dipikawanohedema dina uteuk geus dipatalikeun jeung dokter Edinburgh Sir Robert Whytt dina laporan posthumous anu muncul taun 1768, sanajan patali antara tuberkulosis jeung patogénna henteu dijieun nepi ka abad satuluyna
Harita, méningitis téh mangrupa panyakit anyar
Wabah utama anu mimiti muncul di Jenéwa taun 1805
Sababaraha epidemi lain muncul di Éropa atawa di Amérika Serikat, tapi laporan mimiti epidemi téh ayana di Afrika taun 1840
Epidemi di Afrika leuwih mindeng dina abad ka-20 , dimimitian ku épidem utama di Nigeria jeung Ghana taun 1905-1908
Laporan munggaran tina inféksi baktéri anu nyababkeun meningitis nyaéta ku ahli bakteriologi Austria Anton Weichselbaum, dina taun 1887 ngajelaskeun "meningokokus"
Mortalitas tina méingitis luhur pisan (leuwih ti 90%) dina laporan anu geus didadarkeun
Dina taun 1906, antiserum dihasilkeun dina kuda anu satuluyna dimekarkeun ku élmuwan Amérika Simon Flexner jeung sacara nyata nurunkeun mortalistas panyakit meningokokus
Dina 1944, pénisilin mimiti dilaporkeun épéktip keur ngubaran méningitis
Tuluy diwanohkeun vaksin "Haemophilus" dina ahir abad ka-20 nyababkeun kaus méningitis patogén turun sacara signifikan
Taun 2002, aya bukti nu nuduhkeun yén ngubaran méningitis baktéri ku stéroid bisa nyageurkeun kalayanan sampurna
Sony ngadeg taun 1946, sabada perang dunya kadua
Inohong anu ngadegkeunana Masaru Ibuka jeung Akio Morita
Saméméh jadi perusahaan Sony, ieu perusahaan téh dingaranan Tokyo Tsushin Kogyo atawa mindeng disebut Tokyo Telecommunications Engineering Corp. Nalika ngadeg Sony ngan miboga dalapan pagawé
Produk mimitina nyaéta "power megaphone""."
Di taun 1950, Sony suksés ku produk pakakas paranti ngarékam sora di Jepang, anu dingaranan Type-G. Di taun 1950, Tokyo Tsushin Kogyo rék mulai mekarkeun perusahaanana ka pasar global
Tapi lantaran aya nu geus maké éta ngaran
Ku kituna, wayahna kudu ngéléhan sangkan ganti ngaran perusahaan
Tokyo Tsushin Kogyo diganti ngaranna jadi Sony
Ieu ngaran dipilih lantaran euweuh hartina tina basa mana waé
Lamun nilik kana basa latin, Sony téh tina kecap "Sonus" anu hartina sora
Ku kituna, dipiharep ngaran Sony bisa jadi "trademark" pikeun perusahaanana
Ngawanohkeun ngaran anyar ka dunya bisnis lain perkara anu gampang
Di taun 1958, ieu perusahaan resmi ganti ngaran jadi Sony
Di taun 1960, Sony muka cabang di Amérika Serikat, taun 1968 muka cabang deui di Inggris, taun 1973 mimitian muka cabang di Prancis, tuluy di taun 1986 muka cabang di Jérman
Sony ngamimitian nyieun produk "game" kalayan gawé bareng jeung Ninténdo
Hasil gawé barengna mangrupa produk PlayStation anu diwanohkeun dina kagiatan "Consumer Electronic Show" di bulan Juni taun 1991
Ken Kutaragi mangrupa inohong tina lahirna produk "game" di Sony
Manéhna nyieun panalungtikan jeung mekarkeun produk "chip" pikeun "game" sacara susulumputan di laboratorium "Sony Digital Research"
Éta tindakan téh lalaunan kanyahoan, anu ngalantarankeun Ken Kutaragi dipikaambek ku babaturan gawéna
Tuluy, éta "chip" jieunan Ken Kutaragi téh dijual ka Ninténdo
Sababaraha taun di éta kajadian, Nintendo ngajak gawé bareng jeung Sony pikeun mekarkeun produk "Konsol Super Nintendo"
Harita, Nintendo masih kénéh ngagunakeun "cartridge."
Tuluy Sony méré sawangan pikeun mantuan ngamodifikasi Super Nintendo sangkan bisa dimaénkeun dina CD ("compacr disc")
Sanajan Sony masih kénéh can yakin kana éta proyék, tapi Ken Kutaragi optimis bakal bisa nyumponan jeung ngahontal éta proyék
Hasilna, Super Nintendo bisa dimaénkeun dina "cartridge" jeung CD
Éta "konsol" téh dingaranan Nintendo PlayStation
Gawé bareng antara Sony jeung Nintendo teu manjang, lantaran teu meunangkeun kecap sapuk nalika babagi bati tina hasil bisnis Nintendo Playstation
Hasil ahirna, Nintendo meunangkeun bati tina "cartridge," sedengkeun Sony meunangkeun bati tina CD
Produk lian ti Sony sanggeus Nintendo PlayStation, nyaéta PlayStation 2 anu ngagunakeun "Emotion Engine."
Ieu "konsol" téh dilengkepan ku "backward compatibility," para pamaén bisa ngagunakeun game PS1 di PS2
Di taun 2006, Sony medalkeun PlayStation 3
Ieu produk téh jadi produk anu ngamimitian ngagunakeun téhnologi HDMI jeung video 1080p
Lian ti éta, ieu pakakas ogé bisa dihubungkeun kana jaringan Wi-Fi
Ieu produk gé geus dilengkepan ku "hard drive" 20 GB
Di taun 2013, Sony medalkeun PlayStation 4
Ieu produk dilengkepan ku CPU x86
Nepi ka taun 2020, ieu produk geus laku 110,4 juta unit di masarakat
Di taun 2020, Sony medalkeun PlayStation 5, anu bakal nyaingan Xbox Series X ti Microsoft
Salah sahiji produk ti Sony nyaéta TV
Ieu produk miboga sababaraha kaonjoyan nyaéta resolusi HD 1080p, miboga konéktor HDMI, dilengkepan port USB, layarna geus ngagunakeun LED triluminos, "motionflow" anu ngalantarankeun gambar jadi alur, jeung fitur lain sajabana
Produk lian ti Sony nyaéta komputer
Ieu produk ngaranna VAIO anu mangrupa singgetan "Visual Audio Intelligent Organizer"
Ieu komputer miboga sababaraha seri, di antarana AW, FW, Z, jeun lain sajabana
Plankton mangrupa salah sahiji organisme anu kumalayang jeung hirup di zona pelagik (luhur) sagara, laut, jeung dina cai tawar
Plankton asalna tina basa Yunani "planktos" anu hartina ngumbara atawa nu sok palid
Ieu istilah mimitina dilarapkeun ku Victor Hansen, Diréktur ékspJdisierman ekna 18taun 87, ianu pikawanoh salaku "Plankton ekspedition" anu dilaksanakeun keur nangtukeun sistematika organisme laut
Sanggeus ékspédisi lekasan disampurnakeun deui ku Haeckel dina taun 1990
Plankton dianggap salah sahiji organisme anu pangpenting di dunya, sabab jadi sasadiaan kadaharan anu lana keur kahirupan akuatik
Lolobana kadaharan utama mahluk laut téh nyapta lankton
Plankton kabentuk tina sésa-sésa sato laut jeung tutuwuhan anu aya di laut
Ngan ukuranana leutik
Sanajan kaasup salah sahiji mahluk hirup, plankton henteu miboga kakuatan keur nolak arus pasang atawa angin anu malidkeunana
Plankton cicing di basisir anu loba uyah mineral jeung cahya panonpoé anu cukup keur kalumangsungan hirupna
Plankton téh mangrupa kadaharan keur lauk anu nyababkeun lauk loba di basisir
Ku kituna, nguseup téh loba dilaksanakeun di basisir
Salian ti tina babagian awak sato anu paéh, plankton ogé kawangun tina tutuwuhan laut
Lamun ditempo tina mikroskop, unsur tutuwuhan alga bakal kapanggih dina plankton
Sababaraha mahluk laut anu ngahakan plankton nyaéta batu, kerang, jeung paus
Sacara umum, ukuran plankton leutik pisan ngan bisa diukur ngagunakeun mikrométer nepi ka milimeter
Tapi, aya ogé ubur-ubur gedé jiga scyphozoa"," anu ukuranana nepi ka dua méter, tapi sebaran spésiés ieu di laut saeutik pisan
Ubur-ubur panggedéna di dunya nyaéta "Scyanea Actica" anu diaméter payungna dua méter jeung panjang gumpalan tentakelna nepi ka 20 méter
Ukuran plankton anu leutik mangrupa adaptasi kahirupan sangkan gampang ngambang dina cai
Sabab ukuranna leutik, daya apungna bakal leuwih luhur jeung prosés fisiologis antara sél jeung lingkunganana bisa lumangsung sacara éfisién
Kartu mémori mangrupa pakakas keur neundeun rupa-rupa data dina "handphone" atawa komputer
Data anu dimaksud bisa foto, video, musik, atawa dokumén lianna
Kartu mémori digunakeun keur nyumponan pangabutuh digital, sangkan miboga kapasitas anu lob waktu neundeun data anu dianggap penting
Aya rupa-rupa jenis kartu mémori, di antarana: Secure Digital (SD)
Kartu "secure digital" atawa disingget jadi kartu SD mimiti diwanohkeun ku perusahaan SanDisk, Panasonic, jeung Toshiba di taun 1999
Tilu perusahaan éta gawé bareng pikeun netepkeun standar kartu SD pikeun sakabéh industri
Kartu SD miboga ukuran 42.0 x 32.0 x 2.1 mm
Biaya pikeun industrina kawilang murah
Ieu kartu miboga kapasitas 2 GB, sarta proses transfer data masih kénéh teu gancang
Secure Digital High Capacity (SDHC)
Asosiasi kartu mémori nyieun inovasi di taun 2006, ku cara medalkeun "Secure Digital High Capacity" atawa bisa disingget SDHC
Ieu kartu miboga kapasitas 32 GB jeung proses transfer datana leuwih alus disbanding kartu SD
Secure Digital Extended Capacity (SDXC)
Kartu "Secure Digital Extended Capacity" atawa disingget jadi SDXC miboga kapasitas nyimpen data 2 TB, kalawan sistem exFAT
Salian ti éta, kartu mémori miboga kakuatan transfer data nepi ka 312 MB/detik ngagunakeun UHS-II
Kartu MicroSD / MicroSDHC / MicroSDXC
Ieu kartu miboga ukuran anu leuwih leutik
Ieu kartu bisa digunakeun pikeun ngarojong pakakas mémori dina "handphone"
Perusahaan anu mimiti mekarkeun ieu kartu nyaéta SanDisk, tuluy dijieunkeun standarisasina ku asosiasi kartu mémori di taun 2005
Mimiti medal, kartu microSD miboga kapasitas maksimal 2 GB
Ieu produk tuluy mekar nepi ka bisa nyimpen data 32 GB
Ukuran MicroSD nyaéta 11.0 x 15.00 x 1.00 mm
Memory "stick" mimiti diproduksi ku perusahaan Sony, anu digunakeun pikeun kaméra digital, "camcorder", komputer, jeung PlayStation Portable
Ieu produk tuluy ditalungtik jeung diropéa nepi ka taun 2003 anu ngahasilkeun produk mémori Stick PRO
Ukuran tina mémori Stick 50.0 x 21.5 x 2.8 mm
Harga anu dijual ku perusahaan Sony kawilang mahal, anu ngalantarankeun produkna kurang laku di masarakat
Mémori Stick Duo / PRO Duo / PRO-HG Duo Cards
Ieu kartu masih kénéh diproduksi ku perusahaan Sony
Mémori Stick Duo mangrupa hasil ngaropéa tina mémori Stick saméméhna
Ukuranana leuwih leutik, nyaéta 20.0 x 31.0 x 1.6 mm
Hargana masih kénéh mahal, sarta minatna ogé masih kurang di masarakat Compact Flash Type I (CF-I)
Ieu mémori miboga tampilan anu weweg
Compact Flash mimiti diwanohkeun ku SanDisk taun 1994
Ieu mémori dipaké ku sababaraha perusahaan kaméra kawas Nikon jeung Canon
Ukuranana 42.8 x 36.4 x 3.3 mm
Ukuran anu gedé, ngalantarankeun mémorina gancang ruksak
Compact Flash Type II (CF-II)
Compact Flash mindeng disebut “"microdrives"” atawa "hardisk" leutik
Ukuranana leuwih panjang disbanding Compact Flash CF-I, nyaéta 42.8 x 36.4 x 5 mm
Ieu kartu geus ngagunakeun téhnologi ATA
Sistem transfer data leuwih gancang nyaéta 300 MB / detik
XQD diwanohkeun taun 2010 ku perusahaan SanDisk, Sony, jeung Nikon
Ieu kartu mémori téh mangrupa vérsi panganyarna sakaligus anu jadi gaganti ti Compact Flash jeung CFast
Ukuranana 38.5 x 29.6 x 3.8 mm
Data anu ditransfer 2 GB / detik
Tapos; "Elateriospermum tapos"; yaéta tutuwuhan anu asalna tina kulawarga "Euphorbiaceae"
Tangkal tapos jangkungna bisa leuwih ti 27 méter, malahan kungsi aya anu nepika 50 méter